Միկինեսի ամրութիւններ

**Միկինեսի ամրութիւնները** կը պաշտպանեն Միկինես հին քաղաքը, որ Ք․Ա․2-րդ հազարամեակին մայրցամաքային Յունաստանի կեդրոնն էր։ Հսկայ քարակոյտերով իւրայատուկ կաառուցումը կը կոչուի «կիկլոպեան պատ» եւ Միկինեան քաղաքակրթութեան լաւագոյն պահպանուած վայրերէն են։

Ճարտարապետները գահաւանդի վրայ կառուցած են միջնաբերդը եւ  յաջողած են պաշտպանութիւն ստեղծել ոչ միայն պարիսպներէն ներս ապրող գերադաս դասակարգին, այլ նաեւ շրջակայ գիւղացիներուն, որոնք հոն ապաստան կը գտնէին պատերազմի ժամանակ։ Միջին դարաշրջանէն մինչեւ Ուշ Պղձնադարաշրջան, մրցակցութեան պատճառով միջնաբերդի պարիսպը զգալիօրէն կ՛ընդարձակուի, ներառելով թաղմանական շրջապատ A եւ Առիւծի դարպասը (գլխաւոր մուտքը)։

## Միջնաբերդի պարիսպներ (ներառեալ թաղմանական շրջապատ A)
մինի|Միկինեսի ամրոցին դիրքը

### Պարիսպի կառուցում
Միկինեսին պարիսպը կառուցուած է շաղախով հիւսուած անկանոն քարերէ։ Պատերը ընդարձակուած են Ուշ Հելլենական III ժամանակաշրջանին (LH III), հաւանաբար տարածաշրջանային մրցակցութեան պատճառով։ Ուշ Հելլենական IIIB ժամանակաշրջանին (LH IIIB), մրցակցութիւններուն հետեւանքը կ՛առաջացնէ քաղաքներու «ընդարձակումը»։

### Առիւծի դարպաս
Գլխաւոր մուտքի շինութիւնը կ՛ընծայէր ռազմական յարձակումի առաւելութիւն։ Ներխուժող թշնամիին բանակը, որպէսզի միջնաբերդ մտնէ, պէտք էր շրջի դարպասի աջ կողմէն ցցուող բարձր մարտկոցին շուրջը։ Այդ ատենի զինուորները, վահանները կը բռնէին ձախ ձեռքին եւ զէնքերը՝ աջ ձեռքին, այդ ժամանակի կտորներով ցուցադրուած, ներառեալ մարտական տեսարանով ոսկեայ մատանի մը։ Երբ զինուորներուն աջ կողմը մարտկոցին ուղղուած էր, միկինացիները հնարաւորութիւնը կ՛ունենային կրակել զինուորներուն անպաշտման կողմը։ 
մինի|Կիկլոպեան պարիսպը, նկար՝ 2019
Դարպասը ունէր ուրիշ իւրայատկութիւն մըն ալ։ Անոր վրայ կային կատուանման երկու հսկայ կերպարաններ։ Այս պատճառով մուտքը անուանուած է «Առիւծի դարպաս»։ Պղինձէ դարաշրջանին, Յունաստանի տարածքին առիւծներ կ՛ապրէին, որոնք սակայն Դասական դարաշրջանին դէպի հիւսիս՝ Թրակիա վտարուեցան։

### Կիկլոպեան որմնադրութիւն
Միկինես շրջապատող միջնաբերդին պարիսպին որմնադրութիւնը կրաքարէ կառուցուած է։ Հնաբաները կը հաւատան թէ անոնց կառուցումը օրինակուած է Հաթիներու (Խեթական պետութիւն) մայրաքաղաքին՝ Խաթուսային ամրութիւններէն։ Հետագային, երբ յոյները կը յայտնաբերեն այդ ամրութիւնները, քարերուն չափին եւ ծանրութեան պատճառով հաւատացին թէ կիկլոպներու գործ է։ Հետեւաբար, քարաշէն պատերու ծրագիրը կոչուեցաւ Կիկլոպեան որմնադրութիւն։ Առաջին «կիկլոպեան» պարիսպը կառուցուած է Ուշ Հելլենական IIIA ժամանակաշրջանին (LH IIIA) ժամանակաշրջանին եւ յետոյ՝ Ուշ Հելլենական IIIB ժամանակաշրջանին (LH IIIB) ընդարձակուած է եւ ներառած է թաղմանական շրջապատ A։

## Պատկերասրահ

Պատկեր:Du Moncel Theodore - The Lion Gate at Mycenae - Google Art Project.jpg|Գործ՝  Théodose du Moncel, 1845
Պատկեր:"Seine größte Blüte erlebte Mykene im 14.und 13. Jahrhundert v. Chr." 07.jpg
Պատկեր:"Seine größte Blüte erlebte Mykene im 14.und 13. Jahrhundert v. Chr." 09.jpg
Պատկեր:"Seine größte Blüte erlebte Mykene im 14.und 13. Jahrhundert v. Chr." 25.jpg
Պատկեր:15.Κυκλώπεια τείχη GR-J11-0029.jpg
Պատկեր:14.Κυκλώπεια τείχη GR-J11-0029.jpg
Պատկեր:Mycenae 1.jpg
Պատկեր:Cyclopean walls of Mycenae - 5.jpg
Պատկեր:Cyclopean walls of Mycenae - 3.jpg
Պատկեր:The staircase leading to the lower levels of the underground cistern of Mycenae on 26 March 2019.jpg
    
## Ծանօթագրութիւններ

Ստորոգութիւն:Յունաստանի հնաբանական վայրեր
Ստորոգութիւն:Հնաբանանական վայրեր այբենական կարգով
Ստորոգութիւն:Հնաբանական վայրեր